CELEX: C2005/193/19
Language: et
Date: 2005-08-06 00:00:00
Title: Kohtuasi C-220/05: Eelotsusetaotlus, mille esitas tribunal administratif de Lyon 7. aprilli 2005. aasta otsusega kohtuasjas Jean Auroux jt versus Commune de Roanne — menetlusse astuja: Société d'équipement du département de la Loire

6.8.2005   
            
            
               ET
            
            
               Euroopa Liidu Teataja
            
            
               C 193/11
            
         Eelotsusetaotlus, mille esitas tribunal administratif de Lyon 7. aprilli 2005. aasta otsusega kohtuasjas Jean Auroux jt versus Commune de Roanne — menetlusse astuja: Société d'équipement du département de la Loire
   (Kohtuasi C-220/05)
   (2005/C 193/19)
   Kohtumenetluse keel: prantsuse
   Euroopa Ühenduste Kohus on saanud tribunal administratif de Lyon'i 7. aprilli 2005. aasta otsusega esitatud eelotsusetaotluse kohtuasjas Jean Auroux jt v. Commune de Roanne — menetlusse astuja: Société d'équipement du département de la Loire, mis saabus Euroopa Kohtu kantseleisse 19. mail 2005.
   Tribunal administratif de Lyon küsib Euroopa Kohtult eelotsust järgmistes küsimustes:
   
               1.
            
            
               Kas selline leping, mille kohaselt esimene tellija teeb teisele tellijale ülesandeks üldistes huvides arendusprojekti elluviimise ja mille kohaselt teine tellija annab esimesele tellijale üle viimase huvides tehtud ehitustööd ning mille lõppemisel saab esimesest tellijast automaatselt nende teistel maatükkidel teostatud ehitustööde ja selliste ehitustööde, mida ei ole kolmandatele isikutele loovutatud, omanik, kujutab endast riiklikku ehitustöölepingut muudetud 14. juuni 1993. aasta direktiivi 93/37/EMÜ (1) artikli 1 tähenduses?
            
         
               2.
            
            
               Kui vastus esimesele küsimusele on jaatav, siis kas sama direktiivi artiklis 6 sätestatud eespool mainitud 5 000 000 eurose piirmäära hindamisel tuleb arvesse võtta ainult tellijale ehitustööde üleandmise eest tasutud hinda või selle hinna ja sissemaksete summat, isegi kuid need viimased on vaid osaliselt mõeldud nende ehitustööde elluviimiseks, või siis kõikide nende ehitustööde koguhinda, võttes arvesse, et lepingu lõppemisel läheb vara, mida ei ole loovutatud, automaatselt üle esimesele tellijale ning viimane jätkab kehtivate lepingute täitmist ja võtab üle teise tellija võlad?
            
         
               3.
            
            
               Kui vastus kahele esimesele küsimusele on jaatav, siis kas esimene tellija peab sellise lepingu sõlmimiseks järgima sama direktiiviga ette nähtud riiklike ehitustöölepingute sõlmimise korda põhjendusel, et seda lepingut saab sõlmida ainult teatavate juriidiliste isikutega ja et teine tellija rakendas seda sama korda riiklike ehitustöölepingute sõlmimiseks?
            
         
      (1)  Nõukogu 14. juuni 1993. aasta direktiiv 93/37/EMÜ, millega kooskõlastatakse riiklike ehitustöölepingute sõlmimise kord (EÜT L 199, 9.8.1993, lk 54).